钦定古今图书集成/明伦汇编/官常典/第632卷 > 郭伋
## 钦定古今图书集成/明伦汇编/官常典/第632卷 > 郭伋

按《后汉书》本传：“伋字细侯，茂陵人。为并州牧。所过问
民疾苦，聘求耆德雄俊，设几杖之礼，朝夕与参政事。
始至行部，到西河，有儿童数百，各骑竹马，道次迎拜。
问：儿曹何自远来？对曰：‘闻使君到，喜，故来奉迎’。及事
讫，诸儿复送郭外。问使君何日当还，伋谓别驾从事计日当告之。行部既还，先期一日，伋为违信于诸儿”，
遂止于野亭，须期乃入。